**Historikk Nordisk konfirmantleder konferanse.**

Konferansen har et tydelig grasrotpreg. Deltagerne har helt fra starten vært ansatte i menigheter som arbeider med konfirmanter. Det har fra begynnelsen vært et poeng at dette ikke skal være et møtested for byråkrater og nasjonale ledere, men at konferansen skal komme arbeidet i lokale menigheter direkte til nytte.

Våre nordiske land har mye til felles. Samtidig merker vi raskt at det finnes til dels store ulikheter. Dette gjelder bant annet oppslutningen om konfirmasjon. Sverige ligger godt under 50% oppslutning, mens Finland har fram til nå hatt over 90% De ulike land har ulike tradisjoner. Mens konfirmasjonsdagen og festen står meget høyt i Norge er leirarbeidet det sentrale i Finland.

Konferansen startet i 2006 med en samling i Finland hvor det var deltagere fra Norge, Sverige og Finland. I 2013 var det for første gang danske deltagere. Det har også vært enkeltpersoner fra Island og Færøyene.

Fra til 2009 var konferansen årlig. Etter dette har den blitt arrangert annethvert år. Arrangementet har gått på omgang i de Nordiske land. I Norge har dn blitt holdt på Sjusjøen 2008 og Hurdal i 2013. I 20021 var det etter planen Tromsø som stod for tur. Konferansen i 2021 ble grunnet usikkerhet vedrørende pandemien flyttet til 2022.

Det er arrangør landet og stedet som har stått for program og gjennomføring av konferansen. Det nordiske arbeidet samordnes og drøftes i et nordisk nettverksmøte som holdes året i mellom konferansene.

I Norge har KUFO påtatt seg et lederansvar for konferansen, men utøver dette i samarbeid med presteforeningen, kirkerådet, KA og bispemøtet. Det er nedsatt en sentralkomite som ser på overordnede forhold, men praktisk gjennomføring og planlegging skjer i en lokal komite.

For konferansen i Tromsø er det etablert en komite bestående av medlemmer fra Ansatte i Tromsø kirkelige fellesråd, KUFO sentralt og i Nord-Hålogaland/Tromsø, Presteforeningen, Samisk kirkeråd, Døvekirken.

For gjennomføring av konferansen behøves det ulike sekretariats funksjoner og praktisk tilrettelegging. Komiteen håper det vil være mulig å benytte ansatte i Tromsø kirkelige fellesråd til en del av dette. Dette vil derved også gi inspirasjon til disse gjennom møte med konfirmantarbeidet i de nordiske land. Vi vet at det er etablert kontakter og at det har bidratt til inspirasjon og nye ideer hos tidligere deltagere på konferansen.

**For konferansen i Tromsø har vi som mål at vi skal bli 200 deltagere.**

**Konferansen har tidligere blitt holdt:**

2019 Uppsala Ca 500

2017 København ca 150

2015 Helsingfors ca 150

2013 Hurdal ca 80 Dansker deltok for første gang

2011 Vadstena ca 100

2009 Helsingfors ca 70

2008 Sjusjøen ca 50 Deltagelse fra Island

2007 Strengnes ca 70

2006 Helsingfors ca 50